Юрий Станинець

**Юрий Станинець**, *, Нижний Шард, жупа Угоча, Мадярске кральовство – †, Горонда, Украина — священик, писатель.

## Биография
;Штудии:Три класы церковной народной школы Юрко выходив в родном селѣ, а четвертый — у Доробратовѣ (1917–1918). Быв третий дѣтвак зоз семерох, але его отець, Иван Станинець, староста села, видячи, же якраз тот найздатнѣйшый до наукы, намѣнив го выучити «кедь не на попа, та хоть лем на учителя». По двох роках мадярской горожанкы в Севлюши, де слабо розумѣв учителя, абсолвовав отворену при новой чешской владѣ «руську» гимназию в Береговѣ (1920–1926), де его наставниками были галичанскы емигранты, и ту будучый писатель «одчув себе сыном великого украинского народу». По матурѣ выштудовав грекокатолицку богословску семинарию в Ужгородѣ (1926–1930). Оженив ся з Маргаретов Шелестай, учительков з Имстичова. 27. юла 1930 епископ Петр Гебей вывятив го на священика, а од августа быв посланый дочасным администратором до Углѣ Тячовского округу. В октобрѣ–децембрѣ того ж року быв поволаный на курту службу до чехословацкого войска.
;Священича служба:Далшы службовы придѣлѣня мав по мараморошскых осадах: Буштино, Салдобош, Вонигово.. Быв активным участником политичного живота в краю, организатором кооперативного руху в 1930-х роках; в фебруарѣ 1939 быв выбраный до подкарпатского сойму, а по окупации «Карпатской Украины» гортийовскым войском репресии го обминули лем дякуючи духовному статусу. Скоро по приходѣ Червеной армады, на зачатку року 1945, з Ужгорода прийшов росказ, же православны мають право перебрати церквы од грекокатоликох ай там, де мають свого священика и суть числом хотьлем една четвертина од униатох; така ситуация была ай у Вониговѣ. Отець  не зрек ся своей вѣры, одышов до свого родиска и довгы рокы зоставав священиком без парохии. Быв под дозором НКВД, изолованый од сполоченского живота. Аж по роспадѣ СССР были перевыданы его книгы, а незадовго до смерти быв приятый до Сполку писательох Украины.

## Литературна творба
Уже од низшых клас гимназии  зачав зберати фолклорно-етнографичны материалы, котры публиковав в журналѣ *[[Наш родный край]]* (1925, 1926, 1927), змеджи них материал *Як одбывають ся коляды в Нижном Шарду* быв вызнаменаный наградов, а переказ о Раковцию, записаный в Нижном Шарду быв замѣщеный  в фолклорном зборнику лѣпшых материалох, зобраных учениками Береговской гимназии *Народнѣ оповѣданя про давнину* (Пряшов, 1925). Под псевдонимом  в журналѣ *[[Наш родный край]]* появили ся даколько его верши. Под псевдонимом  появляють ся повѣданя в журналах *Наша земля* (1928), *Вѣстник* (Львов, 1936, 1937, *Пробоем* (Прага, 1937), в алманаху подкарпатскых украинскых писательох (1936). Его повѣданя *У вагонѣ* сподобило ся замѣщѣня до италоязычного выданя антологии украинской поезии (Рим, 1938). В военных роках, в ПОНом выдаваном двотыжденнику *Литературна недѣля*, регуларно появляли ся прозы Станинця и позитивна критика на них, окремыма книгами вышли *Подарунок* (1942) и *Юра Чорный* (1943). Публикация социално-психологичной повѣсти *Юра Чорный* стала ся вызнамнов подѣев, котра нараз принесла авторови успѣх. Але наступно, в добѣ УССР и репресий Грекокатолицкой Церкви  быв дефинитивно вылученый з литературного живота. Аж в року 1991 выйшов другым выданьом *Юра Чорный* (1991), а в року 2006 (посмертно) роман *Сусѣды*. Написаный ещи в роках 1935–1941, тот реалистичный социално-бытовый роман, з его елементами етнографизма, морализаторства и психологизма, указуе приватный живот героя в нерозрывном повязаню зо сполоченскым розвойом и подавать в живых образах историю Боржавской долины.

## Жерела и одказы
* 
* 
* 
* 
* **Хланта І. В.**: Станинець Юрій Іванович // 

## Референции

Катеґорія:Русиньскы писателї